**Y Tueddiadau a’r Cymhlethdodau sy'n Cyfyngu neu'n Peryglu Iechyd a Bywydau Plant yng Nghymru sydd â chyflwr Iechyd hir-dymor neu sy’n dioddef o gyflwr sy’n peryglu bywyd**

**Crynodeb Lleyg**

Nod yr astudiaeth hwn yw amcangyfrif y nifer o blant yng Nghymru sy'n byw gyda chyflwr iechyd hir-dymor ac i archwilio’r cymhlethdodau sy'n deillio o gyflwr y plant. Bydd hyn o gymorth i ddylunio gwasanaethau ar gyfer plant â'u teuluoedd yn y dyfodol.

**Cefndir yr ymchwiliad**

Mae cyflwr iechyd hir-dymor yn gyflwr iechyd difrifol a all fyrhau bywydau plant sy'n dioddef o’r anhwylderau. Yn 2011 amcangyfrifwyd bod 3,200 o blant o 0-19 oed yng Ngymru yn byw gyda chyflwr iechyd hir-dymor. Gan bod llawer o blant sy’n byw â chyflwr hir-dymor yn mynd i’r ysbyty dro ar ôl tro, ac angen gofal iechyd sy’n cynnwys gofal lliniarol a gofal diwedd oes am rai blynyddoedd, mae'n angenrheidiol bod y data wedi'i ddiweddaru er mwyn cynllunio'r gwasanaeth ar eu cyfer.

**Beth yw ein nod?**

Yn yr astudiaeth hwn rydym am sôn am y nifer gyfredol o blant yng Nghymru sy’n dioddef o gyflyrau iechyd hir-dymor yn ogystal â'u cymhlethdodau iechyd. Ar gyfer hyn, byddwn yn defnyddio data sydd wedi'i gasglu yn flaenorol o 2003 i 2020 am ofal iechyd oddeutu 63,000 (3,500 y flwyddyn) o blant, plant yn eu harddegau ac oedolion ifanc yng Nghymru sy'n dioddef o gyflwr sy’n cyfyngu bywyd.

**Dulliau**

Mae'r data sy’n angenrheidol i gydlynu hyn ac i ganolbwyntio ar yr holl blant sy’n dioddef o gyflwr sy’n cyfyngu ar eu bywydau wedi ei gasglu’n flaenorol fel rhan o ofal clinigol y plant dan sylw. Mae'r data yn cael ei gadw yn ddiogel gan y GIG yng Nghymru a Lloegr yn ogystal â’r tîm (*PicaNet*) ym mhrifysgol Leeds. Rydym angen cydlynu gwybodaeth luosog o *SAIL* gyda data o’r GIG digidol (data o gleifion ysbyty allanol, mewnol a gofal argyfwng) a data o’r plant a gafodd ofal yn yr uned gofal dwys (sydd ar gael o *PicaNet - Paediatric Intensive Care Audit Network*). I sicrhau bod y data yn cydlynu yn gywir mae angen i’r timau GIG digidol a *PicaNet* drosglwyddo data adnabyddadwy a chlinigol yn ddiogel (Rhif GIG, Côd Post, Dyddiad geni a’u rhyw) o holl breswylwyr Cymru sy'n 0-25 oed o 2003-2020 i’r tîm *SAIL*. Bydd y tîm *SAIL* yn paru'r wybodaeth â’u data hwy i adnabod plant ac oedolion ifanc sydd â chyflyrau sy’n cyfyngu bywyd. Yn dilyn cydlynu'r data, bydd y tîm *SAIL* yn dileu'r data adnabyddiaeth (Rhif GIG, dyddiad geni a.y.y.b.) ac o ganlyniad i hyn yn rhoi mynediad i’r tîm ymchwilio'r data heb unrhyw ddata adnabyddiaeth ynddo. Mae'r mynediad yn digwydd trwy *blatfform anghysbell* y drwy borth *SAIL*. Ni fydd data yn cael ei gadw ym mhrifysgol Efrog ac ni fydd y tîm ymchwil yno yn gweld unrhyw wybodaeth am adnabyddiaeth y plant, plant yn eu harddegau nac ychwaith yr oedolion ifanc.

Byddwn yn defnyddio'r wybodaeth i ddarparu amcangyfrif o nifer y plant yng Nghymru sy'n byw â chyflwr sy'n cyfyngu eu bywyd. Yn ogystal, byddwn yn ddefnyddio’r wybodaeth i ddisgrifio cymhlethdod y cyflwr, ynghyd â chynorthwyo'r gwasanaeth i gynllunio'r ddarpariaeth angenrheidiol.

Os am wybod mwy am yr astudiaeth mae croeso i chi gysylltu â’r tîm ymchwil:

* mhrc@york.ac.uk neu lorna.fraser@york.ac.uk
* trwy alwad ffon - 01904 321889
* yn ysgrifenedig i’r: *Department of Health Sciences, Seebohm Rowntree Building, University of York, Heslington, York, YO10 5DD, UK.*

**Ymwrthod**

Os **NAD** ydych yn fodlon i’r data am eich plentyn gael ei ddefnyddio i’r astudiaeth a fyddwch gystal â chysylltu â’r GIG ddigidol cenedlaethol ymwrthod data ar <https://digital.nhs.uk/services/national-data-opt-out>. Trwy'r ymwrthod cenedlaethol byddwch yn ymwrthod o’r **HOLL** ymchwil ac nid yn unig o'r astudiaeth penodol hwn.